open-index/open-wikipedia-markdown huggingface dataset:
וולף מנקוביץ

**סיריל וולף מנקוביץ** (באנגלית: **Cyril Wolf Mankowitz**; 7 בנובמבר 1924 – 20 במאי 1998) היה סופר, מחזאי ותסריטאי יהודי-אנגלי.

## ביוגרפיה
אביו של מנקוביץ היה מוכר ספרים יהודי-רוסי שהיגר לאנגליה וגדל בלונדון. מנקוביץ החל ללמוד ספרות אנגלית באוניברסיטת קיימברידג' בשנת 1943 ולאחר מכן עבד בתחילה כסוחר עתיקות. מאוחר יותר עבר לעסוק בעיתונאות והחל לעבוד כמבקר ספרות ותיאטרון. הוא גם כתב כמה סיפורים קצרים ועד מהרה הפך למחבר של רומנים ומחזות.

ב-1954 החל את הקריירה הקולנועית שלו כתסריטאי, תחילה בעיבודים של יצירותיו הספרותיות. סרטו העלילתי הראשון משקף היטב את מוצאו היהודי והרוסי של מנקוביץ.

בשנת 1962 הציע מנקוביץ לחברו אלברט ברוקולי לפגוש את הארי זלצמן, בעל הזכויות על ספרי ג'יימס בונד, כאשר הראשון אמר שהוא רוצה להפוך את סדרת הספרים לפרויקט הקולנועי הבא שלו. ברוקולי וזלצמן הקימו אז את איון הפקות והחלו בהפקה משותפת של הסרט הראשון בסדרת הסרטים, "ד"ר נו", ומנקוביץ הושכר כאחד מתסריטאי הסרט, אך לבסוף פרש מתפקידו זה. מאוחר יותר היה אחד מתסריטאי הסרט "קזינו רויאל", שאינו הופק על ידי איון הפקות.

## חיים אישיים
ב-1944 התחתן מנקוביץ עם אן זליגמן, פסיכואנליטיקאית; בני הזוג נפגשו באוניברסיטת קיימברידג'. נולדו להם ארבעה בנים; הבכור שבהם, , הוא צלם.

מנקוביץ מת במחוז קורק שבאירלנד ממחלת הסרטן ב-1998.

במהלך אוגוסט 2010 נחשף כי במשך עשור לאחר מלחמת העולם השנייה נחשד מנקוביץ על ידי ה-MI5 כמרגל למען ברית המועצות. החקירה נגדו נסגרה לאחר שביטל ביקור בברית המועצות ב-1957.

## קישורים חיצוניים

* 
* 

## הערות שוליים

קטגוריה:סופרים יהודים בריטים
קטגוריה:מחזאים יהודים בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1924
קטגוריה:בריטים שנפטרו ב-1998
קן פייג'

**קן פייג**' (; 20 בינואר 1954 – 30 בספטמבר 2024) היה שחקן, מדבב וזמר אמריקאי. פייג' יצר את הדמות של "קן" בהפקה המקורית של המחזמר "Ain't Misbehavin'" בברודוויי, וגילם את דמותו של "אולד דויטרונומי" גם בהפקה המקורית של המחזמר "קאטס" בברודוויי וגם בגרסתו המצולמת. פייג' היה מוכר גם כקולו של אוגי בוגי בזיכיון הסרטים "הסיוט שלפני חג המולד". בנוסף, הוא השתתף בהפקה המקורית של המחזמר "הקוסם" בברודוויי בתפקיד האריה, וכן בהפקה הראשונה של המחזמר "ברנשים וחתיכות" בברודוויי בתפקיד ניקלי-ניקלי ג'ונסון.

## ביוגרפיה
פייג' נולד ב-20 בינואר 1954 בסנט לואיס, מיזורי. הוא גודל כקתולי על ידי אמו גלוריה ועל ידי אביו החורג גארווין גילסטרפ. הוא למד בבתי הספר היסודיים של ברידג'ט של ארין וסנט ניקולס. בזמן שלמד בסנט ניקולס, קיבל השראה ממורה ומבן דודו לפנות לתיאטרון. לאחר מכן הוא סיים את לימודיו בתיכון בישופ דובורג בשנת 1972. משם הוא המשיך לקולג' פונטבון בקלייטון, מיזורי, עם מלגה מלאה, שם התמחה בתיאטרון.

### קריירה
שמאל|ממוזער|קן פייג' ב-2008
פייג' החל את הקריירה שלו במקהלת תיאטרון החוצות "מוני" בסנט לואיס. לאחר הופעת הבכורה שלו בברודוויי במחזמר "הקוסם", גילם פייג' את דמותו של ניקלי-ניקלי ג'ונסון בהפקה של המחזמר "ברנשים וחתיכות" (במסגרתו זכה בפרס תיאטרון וורלד). לאחר מכן, הופיע בצוות המקורי של המופע המוזיקלי של פאטס וולר, תפקיד עליו חזר גם בשידור הטלוויזיוני של 1982. הוא חזר לתפקיד זה בהפקת ברודוויי של 1988. בשנת 1982, גילם את אולד דויטרונומי במחזמר "קאטס", ושב לתפקיד בגרסת הווידאו של 1998. פייג' גם התפרסם בכך ששיחק את דמותו של אלוהים בשתי הפקות שונות: במחזמר "פאוסט" של רנדי ניומן בתיאטרון לה ג'ולה ובתיאטרון גודמן, ובמחזמר "ילדי עדן" של סטיבן שוורץ בתיאטראות וסט אנד. פייג' הופיע לעיתים קרובות בתיאטרון "מוני", הופעותיו כללו את "ישו כוכב עליון", "אאידה", "הקוסם מארץ עוץ", "עלובי החיים", "מיי וואן אנד אונלי" ו"חנות קטנה ומטריפה".

הסרטים העיקריים בהם השתתף פייג' הם "סיפור אהבה בשלושה פרקים" ו"נערות החלומות". בטלוויזיה שיחק תפקידי אורח בתוכניות כמו "מכושפות" ו"מגע של מלאכים", וכן בסרטים ובספיישלים שונים. בנוסף, פייג' היה מדבב מבוקש בשל קול הבריטון החזק שלו, ובין היתר דיבב את המלך גייטור בסרט "גן עדן לכלבים" ואת אוגי בוגי בסרט "הסיוט שלפני חג המולד". הוא חזר לדבב את אוגי בוגי במספר הזדמנויות, כולל במשחקי וידאו ובמופעים, כמו קונצרט לציון 30 שנה לסרט שנערך ב-2023 בהוליווד בול.

פייג' נפטר ב-30 בספטמבר 2024 בגיל 70.

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:זמרים אמריקאים
קטגוריה:מדבבים אמריקאים
קטגוריה:זמרים להט"בים אמריקאים
קטגוריה:שחקנים להט"בים אמריקאים
קטגוריה:זמרים אפרו-אמריקאים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אישים זוכי פרס דרמה דסק
קטגוריה:אמריקאים שנולדו ב-1954
קטגוריה:אמריקאים שנפטרו ב-2024
משרד מזכיר הסגל של הבית הלבן

**משרד מזכיר הצוות בבית הלבן** (באנגלית: **White House Office of the Staff Secretary**) הוא יחידה במשרד הבית הלבן, האחראית על ניהול זרימת המידע המגיע לנשיא וממנו, כולל תזכירים, דוחות ותדריכים, וקביעת הגורמים המעורבים בתהליכי קבלת ההחלטות. המשרד משמש כמעין "תיבת דואר" מרכזית, ומבצע מגוון רחב של משימות חיוניות לתפקודו השוטף של הבית הלבן. המשרד הוקם בעקבות המלצות הוועדה הראשונה של הובר (Hoover Commission) בשנת 1947. מאז הקמתו, תפקידו של המשרד עבר שינויים משמעותיים, כאשר חלק ניכר מהמשימות הראשוניות שלו הועברו למשרד האדמיניסטרציה.

## תפקידים
תפקידי מזכיר הסגל הם:
* **שליטה על זרימת המסמכים אל הנשיא:** המשרד משמש כנקודת הכניסה העיקרית לכל המסמכים המיועדים לעיון הנשיא. המשרד מסווג מסמכים לפי חשיבותם ודחיפותם, ומבטיח שהנשיא יקבל את המידע הרלוונטי בזמן הנכון. לדוגמה, מסמך הקשור למשבר בינלאומי יטופל בעדיפות גבוהה בהרבה ממסמך פנימי שגרתי.
* **מעקב אחר זרימת המסמכים היוצאים ממשרד הנשיא:** המשרד אחראי על מעקב אחר כל המסמכים היוצאים מהחדר הסגלגל, ולוודא כי הם מתועדים כראוי.
* **תיאום וניטור תהליך קבלת ההחלטות:** המשרד ממלא תפקיד מרכזי בתיאום וניטור תהליך קבלת ההחלטות בתוך הבית הלבן. המשרד מנתח את ההשלכות הפוטנציאליות של כל החלטה, ומספק לנשיא מידע מקיף כדי לסייע לו לקבל החלטות מושכלות. לדוגמה, לפני חתימה על צו נשיאותי, המשרד ירכז חוות דעת של מומחים בתחומים רלוונטיים, ויבחן את ההשפעות המשפטיות, הכלכליות והפוליטיות האפשריות.
* **אימות נכונות הנאומים הנשיאותיים:** המשרד אחראי על אימות נכונות הנאומים הנשיאותיים לפני שנשאים.

* ממוזער|הנשיא ברק אובמה מגיב למסמכים שקיבל באמצעות תיקיות ממזכיר הסגל**הכנת "הספר":** המשרד אחראי על הכנת מסמך מקיף המתעד את ההחלטות והפעולות של הנשיא במהלך כהונתו.

## הערות שוליים

קטגוריה:הבית הלבן: מחלקות
ינה בירו

**ינה בירו** (במקור עד 1899 **לפקוביץ**', בהונגרית: **Bíró Jenő**; וראנוב, 15 באפריל 1883 – בודפשט, 21 באפריל 1972) היה וטרינר יהודי-הונגרי, מיקרוביולוג, קנדידט (דוקטורט .CSc) למדעי הרפואה (1952). פעילויות מחקריו הרבים והכתיבה והפרסומים שלו הקשורים לייצור חיסונים נגד מחלות בעלי חיים ומגפות הן משמעותיות ביותר ובין הראשונות בהונגריה בתחום המיקרוביולוגיה של החיסונים בווטרינריה.

## קורות חיים
ינה לפקוביץ נולד במשפחה יהודית כבנם של סולומון לפקוביץ ושל קטלין בוכסבאום. הוא השלים את לימודיו בקולג' המלכותי הונגרי הווטרינרי, שם השיג דיפלומה וטרינרית ב-1904. ב-1926 זכה בתואר דוקטור בבקטריולוגיה. בין השנים 1904 ו-1914 עבד כווטרינר בקונסנטמיקלוש. במהלך מלחמת העולם הראשונה עבד בדרגת סֶגֶן כווטרינר ראשי (1814–1916). בשנת 1918, הצטרף למכון לייצור חיסונים בחברת "מעבדה בע"מ" בתור בקטריולוג. מסוף שנות ה-30 פעל במקום עבודה בשם "המכון ההונגרי לייצור חיסונים" (Magyar Oltóanyagtermelő Intézet), ולאחר מכן משנת 1948 ב"פילקסיה – מכון לייצור חיסונים של ממלכתי (Phylaxia Állami Oltóanyagtermelő Intézet). הוא פרש לגמלאות ב-1958, אך נשאר עובד המכון זמן רב לאחר מכן. פעילויות המחקר והכתיבה שלו הקשורות לייצור חיסונים נגד מחלות בעלי חיים מגפות הן משמעותיות ביותר.

אשתו הייתה ברטה ויינברגר (1898–1975) לה נישא ב-1919 בבודפשט ב-9 ביולי.

הוא הובא למנוחות בבית הקברות היהודי ברחוב קוזמה (1C-11-43).

## לקריאה נוספת
* ינה בירו (1972) *Journal of Hungarian Veterinarians*, 27. שנתון 27, גיליון 10. (דרוש מנוי או הרשמה)
* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944. 1990–2002, (פאל גויאש: חייהם ויצירותיהם של סופרים הונגרים – סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Magyar életrajzi lexikon III: כרך משלים (לקסיקון ביוגרפי הונגרי. עורכת ראשית אגנש קניירש). 

## קישורים חיצוניים
* ינה בירו, באתר Arcanum
* ינה בירו, באתר GENi
* מספריו: הפרקטיקה של הוטרינריה (Az állatorvosi gyakorlat repetitoriuma I-III) 1926
* 

## הערות שוליים

קטגוריה:ביולוגים יהודים הונגרים
קטגוריה:אימונולוגים יהודים
קטגוריה:וטרינרים יהודים
קטגוריה:מיקרוביולוגים יהודים
קטגוריה:בקטריולוגים יהודים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1883
קטגוריה:הונגרים שנפטרו ב-1972
שי חי

**שי חי** (נולד ב-28 באוגוסט 1983) הוא שחקן, ידוען, אמן לחימה ומאמן קראטה ישראלי. התפרסם בשל השתתפותו בעונה השביעית של תוכנית "האח הגדול".

## ביוגרפיה
שי גר בהרצליה, נולד למשפחה ממוצא עיראקי, ולו שתי אחיות, ביניהן הזמרת גלי חי. הוא התגורר 7 שנים ביפן. שי היה במגמת תיאטרון בתיכון בו הוא למד. הוא הלך ללמוד קונג פו אצל ריצ׳רד רטצקוף בארה״ב ואז ב-2007 טס ללמוד קראטה ביפן אצל שינג'ו קיוהידה. בהתחלה מאסטר שינג׳ו סירב מספר פעמים ללמד אותו, אבל אחרי כמה זמן נתן לו הזדמנות, והוא ארגן קרב בן שי חי לאלוף אוקינאווה - בקרב שי ניצח, ואז המשיך ללמוד אצלו מספר שנים. בהמשך הפך שי לעוזרו האישי של המאסטר ולימד לצידו מספר שנים. שי ממשיך ללמד קראטה בישראל, וגם תלמידים רבים באיטליה ומונקו, ובעת נסיעותיו ליפן ובעצמו מתאמן שם, וב -2023 קיבל שם משינג׳ו דאן 6, ואת התואר "רנשי". ב-2010 ניצח באליפות "אוקינאווה" ביפן בקטגוריית הקבוצות. בין תלמידו של שי חי נמנים - לוחם ה-UFC נתן לוי, אלוף הקראטה לוצ'יו מאורינו מאיטליה, מאמן הקראטה אורי אלישר והזמר והשחקן עידן עמדי.

### קריירה
ב-2012 הוציא לאור את ספרו ״36 פסגות הרים״ המתאר את עקרונות הקראטה.

ב-2015 יצא סרט תיעודי בהפקתו בשם Uechi Ryu the Masters Edition, הסרט זכה להצלחה והערכה רבה ביפן ובארצות הברית.

ב-2016 התפרסם לראשונה כשהשתתף בעונה ה-7 של תוכנית הריאליטי "האח הגדול" ששודרה בערוץ 2. הוא קיבל את הכוח להעמיד להדחה בפומבי לאורך כל העונה. להעמדה להדחה הוא קרא פינת "כל האמת בפרצוף" שהפכה למותג. במהלך העונה הוא זכה לאהדת צופים רבים, אותם הוא כינה "צבא האמת של שי חי". שי פרש באמצע העונה. בהמשך אותה השנה השתתף בתוכנית "יום בחיי" ששודרה בהוט בידור ישראלי.

ב-2018 השתתף בעונה השלישית של תוכנית הריאלטי "היחידה" ששודרה ב־HOT3.

ב-2019 השתתף שוב בתוכנית "האח הגדול", בעונה השלישית של "האח הגדול VIP" ששודרה ברשת 13. בה הגיע למקום השני בגמר ולא הצליח לגבור על אסף גורן.

בשנת 2024 שיחק בתפקיד ראשי בסדרת הדרמה "אינדל" ששודרה ב־HOT, בה גילם את דמותו של השוטר אלון אדרי. על תפקידו קיבל מועמדות לפרסי הטלוויזיה 2024.

ב-2025 לוהק לתפקיד ראשי בסרטו של יהודה גרובייס "התכשיט". באותה שנה יצר יחד עם לירון שעובי את הדוקו "החיים שאחרי האח" ששודר בערוץ 13.

### חיים אישיים
ב-2016 כשנכנס לבית האח הגדול סיפר שי כי בילדותו כשהיה בן 6 הוא עבר התעללות, וכתוצאה מזה נשלח ללמוד הגנה עצמית.

ב-2017 התחתן עם תניה גרבר שהיה עימה באח הגדול. יחד עם גרבר הוא מנהל עסקי הפקה בעולמות התוכן, הרשתות החברתיות ועריכת הווידאו, והם מייצרים עבור לקוחות עסקיים סרטונים שיהפכו לוויראליים באינסטגרם ובטיקטוק. שי הוא אב לשלושה, ילדה אחת מתניה ושני ילדים מנישואיו הראשונים. במרץ 2026 השניים נפרדו.

ב-2024 סיפר בכתבה באתר "אייס" שהוא קיבל איומים על חייו בגלל הדמות שמגלם בסדרה "אינדל".

## פילמוגרפיה

### סדרות ותוכניות טלוויזיה

### סרטי קולנוע וטלוויזיה

## קישורים חיצוניים

## הערות שוליים

קטגוריה:מאמני קראטה ישראלים
קטגוריה:משתתפים בתוכניות מציאות ישראליות
קטגוריה:משתתפי היחידה (תוכנית טלוויזיה ישראלית)
קטגוריה:מתחרי האח הגדול (ישראל)
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1983
ג'ון סארנו

**ג'ון ארנסט סרנו ג'וניור** (23 ביוני 1923 - 22 ביוני 2017) היה פרופסור לרפואה שיקומית בבית הספר לרפואה של אוניברסיטת ניו יורק, ורופא מטפל במכון לשיקום במרכז הרפואי של אוניברסיטת ניו יורק.

## בִּיוֹגְרַפִיָה
סרנו סיים את בית הספר התיכון ניוטון בגיל 16. הוא חזר על השנה האחרונה וסיים שוב את בית הספר הפרטי הוראס מאן בברונקס. הוא סיים תואר ראשון במכללת קאלאמזו במישיגן בשנת 1943 ומייד עם סיום הלימודים הצטרף לצבא ועבד בבתי חולים שדה באירופה במהלך מלחמת העולם השנייה. עם סיום המלחמה החל ללמוד רפואה בבית הספר לרפואה של אוניברסיטת קולומביה וסיים בשנת 1950

סרנו התחתן עם פני פאט. נולדו להם שלושה ילדים: לינדיאן, לורן ודייוויד. הם התגרשו ב-1966. הוא התחתן בשנית ב-1967, הפעם למרתה למארק, שאותה הכיר במכון רוסק. הייתה להם בת אחת, כריסטינה.

תסמונת שריר המתח

ההישג הבולט ביותר של סרנו הוא הפיתוח, האבחון והטיפול בתסמונת המתח המיונאורלית (TMS), אשר כיום אינה מקובלת ברפואה המיינסטרים. לדברי סרנו, TMS היא מחלה פסיכוסומטית הגורמת לכאבי גב, צוואר וגפיים כרוניים שאין להם מזור בטיפולים רפואיים סטנדרטיים. הוא כולל מחלות אחרות, כגון בעיות במערכת העיכול, הפרעות דרמטולוגיות ופציעות חוזרות ונשנות הקשורות ל-TMS. סרנו מצהיר כי הוא טיפל בהצלחה ביותר מעשרת אלפים מטופלים במכון רוסק באמצעות התאוריה שלו אשר התבססה על יחס פסיכולוגי ורגשי לכאבם ולתסמינים. התיאוריה של סרנו היא, בחלקה, שהכאב או תסמיני מערכת העיכול הם "הסחת דעת" לא מודעת המסייעת בהדחקה של בעיות רגשיות עמוקות שאינן מודעות. סרנו מאמין שכאשר מטופלים חושבים על מה שעשוי להיות מטריד אותם בתת-מודע שלהם, הם יכולים להביס את האסטרטגיה של מוחותיהם להדחיק את הרגשות החזקים הללו; כאשר רואים את התסמינים כפי שהם, התסמינים אינם משרתים שום מטרה, והם נעלמים. תומכי עבודתו של סרנו שיערו שיש קושי מובנה בביצוע הניסויים הקליניים הדרושים להוכחה או להפריך את האבחנה, מאחר שקשה לערוך ניסויים קליניים במחלות פסיכוסומטיות.

## קישורים חיצוניים
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:רופאים אמריקאים
קטגוריה:בוגרי מכללת קאלאמזו
קטגוריה:בוגרי בית הספר לרפואה באוניברסיטת קולומביה
קטגוריה:סגל אוניברסיטת ניו יורק
קטגוריה:אמריקאים שנולדו ב-1923
קטגוריה:אמריקאים שנפטרו ב-2017
ווסטוק K

**ווסטוק K** (ברוסית: **Восток  (8K72K)**, באנגלית: ** Vostok K**, תרגום: **מזרח**) היה משגר לוויינים וחלליות מתוצרת ברית המועצות. הוא נוצר כשדרוג של משגר "לונה" שהיה מבוסס של הטיל הבליסטי R-7. המשגר נוצל לשיגור למסלול של חלליות מאוישות "ווסטוק" כחלק מתוכנית ווסטוק (התוכנית המאוישת הראשונה של ברית המועצות) ומספר חלליות לא מאוישות. המשגר כלל שלושה שלבים. כל השיגורים בוצעו מכן שיגור מס' 1 בקוסמודרום בייקונור (כיום בשטח קזחסטן).

השיגור הראשון בוצע בשנת 1960. לאחר 425 שניות של טיסה מנוע של השלב האחרון כשל וחללית לא הגיע למסלול. כלבים שהיו בחללית נחתו בכדור הארץ ושרדו. בתחילת 1961 בוצעו עוד שני שיגורים עם כלבים שהסתיימו בהצלחה. ב-12 באפריל 1961 בוצע שיגור חללית מאוישת ווסטוק 1 עם יורי גגרין על הסיפון. זו היה שיגור ראשון של בן אדם לחלל (ארצות הברית הצליחה במשימה מאוחר יותר). בהמשך בוצעו שיגורים מאוישים נוספים במסגרת תוכנית ווסטוק וכולם הסתיימו בהצלחה.

המשגר נוצל גם לשיגור מספר חלליות לא מאוישות אך כבר בשנת 1964 הוחלף במשגר מתקדם יותר מדגם ווסטוק 2.

## קישורים חיצוניים

* תיאור המשגר 
* תיאור המשגר 
* רשימת שיגורים

קטגוריה:משגרים סובייטיים
ווסטוק 2 (משגר לוויינים)

**ווסטוק 2** (ברוסית: **2 Восток  (8A92)**, באנגלית: ** Vostok 2**, תרגום: **מזרח**) היה שדרוג של משגר "ווסטוק K" שהיה מבוסס של הטיל הבליסטי R-7. הוא נוצל לשיגור למסלול של לוויני צילום לצורכי ריגול מסדרה "זניט". המשגר כלל שלושה שלבים. השיגורים בוצעו מכן שיגור מס' 1 ו-31 בקוסמודרום בייקונור (כיום בשטח קזחסטן) ומכן שיגור מס' 41 בקוסמודרום פלסצק.

שדרוג המשגר כלל שימוש במנועים משופרם בעלי דחף גבוה יותר. הדבר אפשר לנצל את המשגר לשיגור לוויינים ריגול מסדרה חדשה. השיגור הראשון ב-1 ביוני 1962 הסתיים בכישלון. מתקני כן שיגור נהרסו ונדרש שיפוץ משמעותי שגרם לדחיות של שיגורים מתוכננים. בסך כול בוצוע 45 שיגורים מהם 40 הסתיימו בהצלחה.

בשנת 1967 הופסק שימוש במשגר לטובת משגר מדגם "ווסחוד".

## קישורים חיצוניים

* תיאור המשגר 
* תיאור המשגר 
* רשימת שיגורים

קטגוריה:משגרים סובייטיים
ניב תשבי

**ניב תשבי** (נולד ב-1986) הוא אמן חזותי, מעצב ומאייר ישראלי, המתמחה באיור חדשני רב-ממדי.

תשבי בוגר המסלול לאיור במחלקה לתקשורת חזותית בבצלאל אקדמיה לאמנות ועיצוב ירושלים (2008-2012).

תשבי יוצר מיצבים פיסוליים, מעצב ומאייר ספרים (בין השאר אייר את הספר "שר הילדים" מאת לאה גולדברג), מעצב תפאורות ויוצר אמנות קיר. השתתף בפרויקטים של עיריית תל אביב-יפו לאמנות קיר במרחב הציבורי.

ב-2018 זכה בפרס מוזיאון ישראל לאיור ספר ילדים על שם בן-יצחק (ציון לשבח). מועמד לפרס אדמונד דה רוטשילד לעיצוב 2024 בתחום התקשורת החזותית, בקטגוריית מעצב צעיר.

תערוכת הקרנבל (2023–2024, מוזיאון הרצליה) היא מיצב פיסולי, הפרויקט הגדול ביותר שייצר תשבי מבחינת היקף העבודה ועומק תהליך היצירה. תשבי מכנה אותה "קרנבל של צחוק ופחד". תוכנה נע על התפר שבין קרנבל למצעד, ומבטא סוגים שונים של טשטוש גבולות, לדברי תשבי: .

## תערוכות
[ממוזער|250px|איור בתערוכה ניב תשבי: איור עירוני, [מגדל מאייר ברוטשילד, 2014]]
* 2014 – משחקים במוזיאון העיצוב. מוזיאון העיצוב חולון.
* 2014 – ניב תשבי: איור עירוני. תערוכת יחיד. מגדל מאייר ברוטשילד.
* 2015 – Comfort Zone. גלריה בנימין, תל אביב.
* 2015 – החיים עצמם. בית האמנים תל אביב.
* 2017 – סנוז. תערוכת יחיד. מחסן 2, נמל יפו.
* 2016 – אות. איור, אובייקט. סטודיו NNN, תל אביב-יפו.
* 2016 – המקום הכי חם בגיהנום. בית רומנו (תל אביב).
* 2019 – איור זה כל הסיפור: זוכי פרס מוזיאון ישראל לאיור ספר ילדים. מוזיאון ישראל.
* 2019 – חממת מפעל הפיס לעיצוב, בצבע טרי, היריד לאמנות עכשווית, תל אביב.
* 2019 – רזוננס 2019 – שעת רחצה. שבוע האיור, סדנת בעלי המלאכה.
* 2023–2024 – ניב תשבי | הקרנבל. מוזיאון הרצליה.
* 2024 – המשתזפים. מוזיאון תל אביב לאמנות.

## קישורים חיצוניים

## הערות שוליים

קטגוריה:מעצבים ישראלים
קטגוריה:מאיירים ישראלים
קטגוריה:ישראלים שנולדו ב-1986
קטיל קני

**קטיל קני** (ברבים: קטלי קני. שיבוש נפוץ: **קטלא קניא**. בעברית: **קוטל קנים**) הוא כינוי תלמודי לאדם פשוט וחסר השכלה, שאין להתחשב בדעתו. הביטוי המלא הוא קטיל קני באגמא, כלומר אדם שעיסוקו הוא קצירת קנים באגם - עיסוק שאינו דורש חכמה. יכולות או ידע.

## מקור הביטוי
הביטוי מגיע מהתלמוד, בו הוא נמצא בשני מופעים: ב,  (אמרו לו: רבך היה קוטל קנים באגם). וב (וכי אנו קוטלי קנים באגם הננו?!). רש"י במסכת שבת מבאר את האמירה: אינו אלא קוצץ קנים, שהרי אפילו לפרש משנה כראוי אינו יודע. ה"יד רמה" על סנהדרין מציין כי מדובר באנשים שאין בהם תועלת.

האזכור שבמסכת סנהדרין דומה יותר לשימוש הרווח כיום, בו משתמשים בביטוי על דרך השלילה, לומר על אדם שאינו קוטל קנים כהצהרה כל כך שאין להקל ראש בו וביכולותיו.

## שימושים מודרניים
השימוש בשיבושו הארמי או בתרגומו העברי של הביטוי קיים עד היום בשיח ובתרבות. כך לדוגמה אצל ביאליק: "אשתו, ברוך השם, אף היא אינה **קטלא קניא**" ("סוחר"); "ואני – כלום סובר אדוני קוטל קנים אנכי" (איש הספון).

## קישורים חיצוניים
* קוֹטֵל קָנִים באתר האקדמיה ללשון העברית

קטגוריה:ניבים וביטויים חז"ליים
גאוגרפיה של אירלנד

**אירלנד** היא אי בצפון אירופה, בצפון האוקיינוס האטלנטי. אורכו של האי מגיע עד כ-480 ק"מ בין צפון לדרום, ועד 275 ק"מ בין מזרח למערב. הוא שוכן ליד הקצה המערבי של המדף היבשתי האירופי, חלק מהלוח האירו-אסיאתי. המאפיינים הגאוגרפיים העיקריים של אירלנד כוללים מישורים נמוכים המוקפים בהרי חוף. הפסגה הגבוהה ביותר היא של קרנטול, שגובהה 1,039 מטר מעל פני הים. בקו החוף המערבי ישנם איים רבים וחצאי איים, וכן לשון יבשה ומפרצים, בעוד שהחופים הדרומיים והצפוניים כוללים מספר קטן יותר של פתחי ים משמעותיים, כגון לו פויל  ו- נמל קורק ; אף חלק מהאדמה אינו נמצא במרחק של יותר מ-110 ק"מ מהים.

## חלוקת האי
אירלנד חולקה מנהלית ל-4 פרובינציות שמאגדות 32 מחוזות, אם כי ההסדרים הנוכחיים, במיוחד בצפון אירלנד, שונים מהמודל המקורי. האי כמעט חצוי על ידי נהר שאנון, אשר בגובה 360.5 ק"מ עם שפך של 102.1 ק"מ, והוא הנהר הארוך ביותר באירלנד. הנהר זורם דרומה ממחוז קאבן והוא יוצר את הגבול בין הפרובינציות קונאכט וליינסטר, ומאוחר יותר מנסטר, ונשפך לאוקיינוס האטלנטי מדרום מערב ללימריק. ישנם מספר אגמים גדולים לאורך נהרות אירלנד, אשר לוך ניי הוא הגדול שבהם.

### חלוקה פוליטית
מבחינה פוליטית, האי מורכב מהרפובליקה של אירלנד, עם סמכות שיפוט על כחמש שישיות מהאי, ומצפון אירלנד, המהווה חלק מהממלכה המאוחדת, עם תחום השיפוט על השישית הנותרת. האי ממוקם מערבית לאי של בריטניה הגדולה, והוא שוכן בקווי האורך והרוחב: 53°N 8°W בקירוב. שטחו הכולל של האי הוא 84,421 קמ"ר, והוא מופרד מבריטניה הגדולה על ידי הים האירי. הוא מתוחם בצפון ובדרום בהתאמה על ידי התעלה הצפונית ותעלת סנט ג'ורג', ומיבשת אירופה על ידי הים האירי. אירלנד מהווה את גוש היבשה השני בגודלו באי הבריטי, יחד עם בריטניה הגדולה והאי מאן.

### אקלים ומשאבי טבע
לאי יש אקלים אוקיאני ממוזג, מתון ולח, והוא חם יותר משטחי יבשה אחרים באותו קו רוחב בשל מיקומו מול הרוחות באוקיינוס האטלנטי, זרמי האוקיינוס ומחזוריות הים. האי הוא אחד האזורים הכי פחות מיוערים באירופה, אמנם הייעור הולך וגדל, אך יש לו מגזר חקלאי חזק. יש בו מגוון מצומצם של משאבי מינרלים, והיו בו רק שני מצבורי גז עיקריים וללא מרבצי נפט. באי נעשה שימוש פעיל באנרגיה הידרואלקטרית, וחוות רוח מתרחבות; אנרגיית השמש או הגאות והשפל עדיין לא מנוצלת במידה רבה.

## קישורים חיצוניים

## הערות שוליים

קטגוריה:אירלנד: גאוגרפיה
לאון רחלנקו

**לאון (הבל) רחלנקו** (ברוסית: **Леон Гдальевич Рахленко**; 6 בספטמבר 1907 - 9 במרץ 1986) היה שחקן, במאי תיאטרון ומורה למשחק סובייטי ממוצא יהודי. בשנת 1966 הוא קיבל תואר אמן העם של ברית המועצות. היה לו אח אלכסנדר שהיה שחקן תיאטרון בלנינגרד.
## קורות חיים
הבל (לאוניד, לאון) רחלנקו נולד בשנת 1907 בכפר טרחובקה שבמחוז הומל (אז בתחומי האימפריה הרוסית כיום בבלארוס למשפחה יהודית. בהמשך המשפחה עברה לקלינצי. בקלינצי נולד אחיו הצעיר אלכסנדר שגם היה שחקן תיאטרון.

בשנת 1924 רחלנקו התחיל ללמוד משחק בבית ספר לאמנות בלנינגרד וסיים את הלימודים בשנת 1927. בהמשך הוא עבד במספר תיאטראות.

בשנת 1929 רחלנקו נכלל בסגל התיאטרון הלאומי על שם יאנקה קופלה במינסק ועבד בו עד לשנת 1981. בשנת 1935 הוא מונה לבמאי תיאטרון. בשנים 1938-1943 הוא היה מנהל אמנותי של התיאטרון.

ליד התיאטרון פעל סטודיו ללימוד משחק. בשנים 1956/57 ו-1967/69 רחלנקו היה מנהל אמנותי של הסטודיו.

בנוסף לעבודה בתיאטרון רחלנקו הצטלם במספר סרטי קולנוע, רובם צולמו באולפני "בלארוספילם".

על פעילותו רחלנקו קיבל מספר עיטורים לרבות עיטור הדגל האדום של העמל 3 פעמים. בשנת 1966 הוענק לו תואר אמן העם של ברית המועצות.

אשתו לידיה רז'צקאיה הייתה שחקנית באותו תיאטרון.

רחלנקו נפטר בשנת 1986 במינסק ונטמן בבית העלמין בעיר.

## קישורים חיצוניים

* ביוגרפיה 

קטגוריה:במאי תיאטרון רוסים
קטגוריה:במאי תיאטרון יהודים
קטגוריה:שחקני תיאטרון יהודים
קטגוריה:שחקני תיאטרון סובייטים
קטגוריה:מורים למשחק
קטגוריה:מעוטרי עיטור הדגל האדום של העמל
קטגוריה:מעוטרי עיטור מהפכת אוקטובר
קטגוריה:אמני העם של ברית המועצות
קטגוריה:סובייטים שנולדו ב-1907
קטגוריה:נפטרים ב-1986
תעודת עיוור

ממוזער|תעודת עיוור לצמיתות במדינת ישראל
**תעודת עיוור** היא תעודה הניתנת לאנשים עיוורים או לקויי ראייה לפי קרטריוני זכאות.

## היסטוריה
בשנת 1969 בוצע ניסיון ראשון במדינת ישראל להנפקת תעודות עיוור ממשלתיות עבור 7,000 זכאים, מטעם משרד הסעד.

## תנאי זכאות
תנאי הזכאות במדינת ישראל נקבעו לפי סטנדרטים בינלאומיים המשותפים למדינות רבות במערב אירופה וזאת לפי הגדרת "עיוורון לפי חוק" (Legally Blind).

הזכאות לתעודה לפי הקרטריונים הבאים:
* היעדר ראייה מוחלט (NLP - no light perception).
* חדות ראייה שאינה עולה על 3/60 בעין הטובה יותר. (בארצות הברית 20/200).
* שדה ראייה שאינו עולה על 20 מעלות בעין הטובה יותר.

## תהליך קביעת הזכאות

בדיקה של רופא עיניים בקהילה היא התחנה הראשונה עבור המבקש לבדוק את זכאותו לתעודת עיוור. רופא העיניים ממלא טופס בקשה לתעודת עיוור ובו קרטריונים המופיעים בתקנה לפי תוצאות של בדיקת העיניים (חדות ראייה, שדות ראייה).

העברת הטופס למחלקה לשירותים חברתיים/עמותת על"ה בצירוף תמונת פספורט וצילום תעודת זהות.

לאחר מכן מתקיימת בדיקה על ידי רופא אמון שהוא רופא עיניים מומחה שקיבל הסמכה מיוחדת מהמדינה לאשר (או לשלול) זכאות לתעודת עיוור. בסוף התהליך אישור פרוצדורלי של הנהלת שירות ראייה, שמיעה וטכנולוגיה - רש"ט (לשעבר השירות לעיוור).

לוקים בראייתם שהגישו בקשה להנפקת תעודת עיוור / לקוי ראיה וזכאותם לקבלת תעודה נדחתה, זכאים להגיש בקשה לעיון מחדש של הרשות.

## זכויות
במדינת ישראל התעודה מעניקה למחזיקים בה שירותים וזכויות שונות בהן: פטור ממס הכנסה, הנחה בארנונה, שיקום מקצועי, נסיעה חופשית בתחבורה ציבורית, כניסה עם מלווה למקומות מסוימים ללא עלות ופטור מתור.

ביטוח לאומי מעניק 100% נכות לבעלי תעודת עיוור.

## מאפייני אוכלוסייה
במדינת ישראל (נכון ל-2024) חיים כ-24,086 נושאי תעודת עיוור.

התפלגות גיל הזכאים לתעודת עיוור:
* 5% ילדים
* 41% בוגרים 18–67
* 54% מבוגרים בגילאי 68 ומעלה.

## הערות שוליים

*
זהות
קטגוריה:ממשל ומדיניות
קטגוריה:אמצעי זיהוי
זרח אילייב

**זרח אילייב** (באזרית: **Zarah İliyev**; נולד ב-8 בספטמבר 1966) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad).

הונו של אילייב מוערך בכ-3.3 מיליארד דולר והוא מדורג במקום ה-48 בין עשירי רוסיה, במקום ה-1027 בין האנשים העשירים ביותר בעולם ובמקום ה-132 בין היהודים העשירים בעולם על פי מגזין פורבס.

## קורות חיים
אילייב נולד בשנת 1966 בכפר קירמיזי קסבה, אזרבייג'ן לבינשן אילייב שהיה סנדלר ובילדותו פתח עסק קטן לייצור כיסויי ראש במחוז גובה אשר בצפון אזרבייג'ן.

בתחילת שנות ה-90 לאחר שסיים את לימודיו, עבר להתגורר במוסקבה.

### קריירה
בשנת 1992, הקים יחד עם גוד ניסנוב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות.

בשנת 2022, ממשלת אוקראינה הטילה עליו סנקציות בטענה שהוא מספק מקור הכנסה חשוב לממשלת רוסיה.

בשנת 2023, נכלל אילייב ברשימת הסנקציות שהטילה ארצות הברית.

### חיים אישיים
אילייב נשוי, מתגורר במוסקבה ואב לשני ילדים.

## ראו גם
* גוד ניסנוב
* אילהאם רחימוב

## קישורים חיצוניים

* 
* הפטרונים גוד ניסנוב וגבריאל גרמן זכרייב בקרסניה סלבודה, באתר כל הזמן
* 
* אזרבייג'ן: המיליארדרים היהודים באו לפגוש את הנשיא, באתר ביזנס
* נשיא אזרבייגא'ן: היהודים חיים בהרמוניה עם הלאומים האחרים במדינתו, באתר ביזנס
* 

## הערות שוליים

קטגוריה:אנשי עסקים יהודים רוסים
קטגוריה:יהודים אזרים
קטגוריה:מיליארדרים יהודים רוסים
Die with a Smile

"**Die with a Smile**" הוא שיר של הזמרים האמריקאים ליידי גאגא וברונו מארס. הוא יצא לאור ב-16 באוגוסט 2024, באמצעות חברת התקליטים אינטרסקופ רקורדס. השיר נכתב על ידי גאגא ומארס, לצד אנדרו ואט, דרנסט "דימייל" אמיל השני וג'יימס פאונטלרוי, והופק על ידי ארבעת הקודמים.

## רקע ופיתוח
האמנים הופיעו יחד לראשונה בתצוגת האופנה של ויקטוריה'ס סיקרט 2016 ב-30 בנובמבר 2016, כחלק מההרכב. ביוני 2024, מארס התוודה שהוא רוצה לשתף פעולה עם ליידי גאגא בשיר או "לשיר איתה במהלך השהות שלה בלאס וגאס". ב-12 באוגוסט, מארס וגאגא החלו לעקוב זה אחר זה באינסטגרם. באותו יום, גאגא פרסמה סדרה של אימוג'ים בפוסט באינסטגרם של מארס מהופעתו במקסיקו סיטי. ב-13 באוגוסט, גאגא שיתפה סרטון שלה מנגנת כמה אקורדים של השיר בפסנתר. במהלך הסרטון, היא לבשה חולצה עם הפנים של מארס. למחרת, מארס פרסם תמונה בה הוא לובש חולצת טריקו עם פניה של גאגא עליה.

בעבר, פוסט מ-"Rumor Mill" של Hits Daily Double הכריז על שיתוף פעולה בין גאגא למארס, וחשף את שם השיר. "Die with a Smile" הוכרז רשמית ימים לאחר מכן ב-15 באוגוסט. עטיפת הסינגל הנלווית מציגה את האמנים לבושים בתלבושות "מערביות" באדום-כחול, כאשר גאגא מעשנת סיגריה ומארס חובש כובע קאובוי. נציגי גאגא אישרו שהשיר יהיה סינגל עצמאי וגאגא עצמה הוסיפה בהודעת האינסטגרם שלה שהוא משמש כתוכן חדש למעריצים בזמן שהם "מחכים ל-LG7", אלבום האולפן השביעי שלה.

## וידאו קליפ
גאגא חשפה באינסטגרם לצד ההכרזה על השיר כי יפורסם לשיר וידאו קליפ בסמוך לצאתו. בווידאו קליפ, בבימוים של מארס ודניאל ראמוס, נראים גאגא ומארס בתלבושות כחולות אותן הם לובשים גם בעטיפתו של הסינגל. בקליפ נראה הצמד מבצע את השיר על סט במת רטרו כשמצלמה בשחור-לבן מקליטה אותם. מארס מנגן בגיטרה כשהוא חובש כובע קאובוי בזמן שגאגא מנגנת על הפסנתר כשהיא לובשת טייץ אדום ומעשנת תוך כדי, ואף רוקדת בחלקו האחרון של השיר. הקליפ הועלה ליוטיוב ב-16 באוגוסט 2024 וצבר עד כה כ-878 מיליון צפיות.

## הצלחה מסחרית
השיר הגיע למקום הראשון במצעדי בילבורד גלובל 200 ובילבורד גלובל ללא ארצות הברית, לאחר שבוע קודם בו היה במקום השני. השיר צבר 97.2 מיליון השמעות ו-12,000 מכירות ברחבי העולם במהלך התקופה שבין ה-23 ל-29 באוגוסט, והפך לשיר הראשון של גאגא ומארס שמגיע למקום הראשון במצעד הגלובל 200 מאז שהמצעד החל. במצעד הבילבורד גלובל ללא ארצות הברית, השיר צבר 67 מיליון השמעות ו-6,000 מכירות מחוץ לארצות הברית.

השיר הפך לשיר המהיר ביותר שהגיע למיליארד האזנות בספוטיפיי.

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירי ברונו מארס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי ליידי גאגא
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אינטרסקופ רקורדס
טיפול לילי

**טִיפּוּל לֵילִי** היא סדרת טלוויזיה ישראלית מסוגת דרמה, שיצר ותסרט רענן כספי, שודרה ב-yes החל מ-30 ביוני 2024. הסדרה עוקבת אחרי טיפולים פסיכולוגיים בשעות הלילה שעורך למטופליו פסיכולוג קליני ערבי ישראלי בשם לוּאַי מנסור (לעיתים נהגה בסדרה לוּאִי, מגולם על ידי יוסף סוויד). במקביל עוקבת הסדרה אחרי סיפור חייו של לואי ושל משפחתו. הסדרה עוסקת בזמן הווה, עם פלשבקים לעבר של לואי ושל מטופליו, כאשר לואי מלווה כביכול את מטופליו באירועים שבהם הם נזכרים.

בנובמבר 2024 פורסם כי גרסה גרמנית לסדרה נמצאת בשלבי הפקה. 

ביולי 2025 יס הודיעה שהסדרה תחודש לעונה שנייה.  

## עלילת הסדרה
לואי מנסור מנסה למצוא את דרכו המקצועית והמשפחתית לאחר שאשתו היהודייה, שירן (רננה רז), שמה קץ לחייה. ילדיו של לואי, אמיר 'מירו' (בן 14, מגולם על ידי שון עיסא) ונור (בת 9, מגולמת על ידי אריאלי כץ), מתמודדים עם קשיים על רקע האובדן. לאור המורכבות בשילוב התפקוד המקצועי והמשפחתי, לואי מחליט לעבור לקבלת מטופלים בשעות הלילה. אחותו ההריונית של לואי, מירה (לוסי איוב), מגיעה לגור איתו כדי לסייע לו. זאת על רקע משבר זוגי שלה עם בן זוגה, כארים (פיראס נסאר), ופרידה ממנו.

הסדרה מלווה את טיפוליהם של מספר מטופלים:
***יסמין** (שירה האס), גיימרית 'חנונית-מחשבים' שכמעט לא יוצאת מביתה. מקיימת קשר קרוב עם חבר מחו"ל בלי שראתה אפילו את תמונתו.
***יעקב סימן-טוב** (יעקב זאדה-דניאל), חרדי בדיכאון שניסה לשים קץ לחייו בעקבות משבר זוגי.
***אפי** (תומר יוסף), בתסבוכת אישית וזוגית סביב מעורבותו בעולם הפשע.
***נועם** (ירון ברובינסקי), מנהל מחלקת טיפול נמרץ, צריך אישור מפסיכולוג כדי לחזור לעבודתו לאחר אירוע במחלקה שלו.
במהלך הסדרה לואי פוגש בשעות לפנות בוקר בנוגה (דאנה איבגי), אחראית על מאפייה בסופרמרקט הסמוך, ונוצר ביניהם קשר. במקביל, לואי משכיר את הקליניקה שלו בשעות היום למטפלת בתנועה בשם נועה (לנה פרייפלד). בהמשך העונה היא מעבירה מפגשים טיפוליים ללואי ומתחילה לטפל בבנו.

## מוטיבים מרכזיים
אובדנות – הסדרה עוסקת בנסיבות ההתאבדות של שירן. לואי נע בין האשמה עצמית שלא דאג לה כראוי, ובין האשמת הפסיכולוג שלה (עודד פהר) שלא השכיל למנוע את ההתאבדות. במקביל עוסק לואי במאמץ למנוע את הניסיון האובדני הבא של מטופלו יעקב סימן-טוב.

ערביי ישראל – בסדרה מוצגים קשיים שעמם מתמודדים ערביים ישראלים ומשפחות מעורבות. לואי ומירה מדברים ביניהם בערבית ליד הילדים. לואי רוכב על אופניו כדי לחלץ את בנו שהיה בסביבת פיגוע, ונרדף על ידי שוטרים שחושדים בו שהוא קשר לפיגוע. אפי מדבר ליד לואי בערבית מתוך הנחה שלואי לא מבין את השפה.

## השוואה לסדרות אחרות
הסדרה בולטת בדמיונה לסדרה הישראלית "בטיפול" ששודרה בין השנים 2005–2008.

## פרסים ומועמדויות

## עיבודים זרים
בנובמבר 2024, פורסם כי חברת SquareOne Productions, שגם עיבדה את הסדרה הישראלית 'כבודו' לגרסאות זרות, עובדת על גרסה גרמנית לסדרה, המתרחשת בגרמניה ובאוסטריה. הפרויקט נמצא בשלבי פיתוח עם תסריטאים ושחקנים שעדיין לא נחשפו.

## קישורים חיצוניים
* 

* 
* 
* 
* 
* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:Yes הטלוויזיה בלוויין: תוכניות וסדרות
Sublogic (חברה)

**Sublogic Corporation** (מעוצב **subLOGIC**, בעברית: **תאגיד סאבלוג'יק**) היא חברת פיתוח תוכנה אמריקאית. החברה ידועה בעיקר כיוצרת סדרת *Flight Simulator*, שלימים נודע כ*[[מדמה הטיסה של מיקרוסופט|מדמה הטיסה לש מיקרוסופט]]*, אך היא גם יצרה משחקי וידאו אחרים כגון *Night Mission Pinball* ,*Football* ו-*Adventure on a Boat* ועוד.

## היסטוריה
סאבלוג'יק הוקמה בשנת 1977 על ידי ברוס ארטוויק וסטו מומנט.

ב-1979, הוציאה את תוכנת הדמיית הטיסה *FS1 Flight Simulator* עבור Apple II. ארבע שנים לאחר מכן, הוציאה את הגרסה השנייה של המשחק *-* *Flight Simulator II,* הפופולרי והנפוץ יותר.

בשנת 1982 קיבל Flight Simulator רישיון למיקרוסופט, ועד שנת 2006, פרסמה מיקרוסופט עדכונים גדולים ל-Microsoft Flight Simulator בערך כל שלוש שנים. אתחול מחדש של הסדרה הוכרז ב-2019, בשם פשוט Microsoft Flight Simulator, שיצא ב-2020.

החברה ייצרה גם תוכנות שאינן מדמי טיסה, כולל תוכנות חינוכיות לילדים, תוכנת גרפיקה בתלת-מימד עבור CP/M, ספריית האנימציה A2-3D1 עבור Apple II, כרטיס המסך X-1 ותוכנת גרפיקה תלת־ממדית עבור תואמי PC של IBM, ועוד.

### עזיבתו של ארטוויק
ברוס ארטוויק עזב את סאבלוג'יק ב-1988 כדי להקים את .BAO Ltd (ראשי תיבות של Bruce Artwick Organization), עם זכויות היוצרים של Flight Simulator, שאותו החברה שלו המשיכה לפתח. BAO וזכויות היוצרים על Flight Simulator נרכשו על ידי מיקרוסופט בדצמבר 1995.

לאחר עזיבתו של ארטוויק, סאבלוג'יק המשיכה, בבעלותו של סטו מומנט, שיצר את התוכנה *משימת הטיסה: A.T.P.* בשנת 1990; תוכנה אשר מתמחה בהדמיית מטוסי נוסעים, תוך שימוש בשיטת ניקוד לקביעת ביצועי המשתמש.

סאבלוג'יק החלה לפתח מדמה טיסה חדש, אך בסוף 1995 נרכשה על ידי סיירה, שסיימה את פיתוח התוכנה והוציאה אותה בשם *Pro Pilot* ב-1997.

## הערות שוליים

קטגוריה:חברות תוכנה אמריקאיות
אסונטה סקוטו

**אסונטה סקוטו** (באיטלקית: **Assunta Scutto**; נולדה ב-17 בינואר 2002) היא ג'ודוקא איטלקייה המתחרה בקטגוריית המשקל עד 48 ק"ג ואלופת העולם בודפשט 2025.

## קריירה

אסונטה סקוטו נולדה בנאפולי, איטליה והחלה את הקריירה שלה בענף הג'ודו בשנת 2007 כבר בגיל חמש, במכון של ג'אני מדלוני, אביו של האלוף האולימפי במשקל עד 73 ק"ג מאולימפיאדת סידני (2000), ג'זופה מדלוני.

היא השתתפה באליפויות העולם טשקנט 2022 ודוחה 2023, כשבשתיהן סיימה עם מדליית ארד. שנה לאחר מכן באליפות העולם באבו דאבי, היא שיפרה את הישגה וזכתה במדליית הכסף.

באולימפיאדת פריז 2024 היא סיימה במקום השביעי בקטגוריית המשקל שלה.

באליפות אירופה בג'ודו 2025, שנערכה בפודגוריצה זכתה סקוטו במדליית ארד לאחר שהפסידה לשירין בוקלי מצרפת בחצי הגמר וניצחה את אמבר גרסג'ס בקרב על הארד.

באליפות העולם 2025, שנערכה בבודפשט, זכתה סקוטו במדליית זהב לאחר ניצחון על שירין בוקלי מצרפת בחצי הגמר וניצחון על אביבא אבוז'קינובה מקזחסטן.

במסגרת תחרויות הגראנד סלאם זכתה בארבע מדליות זהב ושתי מדליות ארד.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא איטלקים
קטגוריה:אלופות עולם בג'ודו
קטגוריה:ג'ודוקא באולימפיאדת פריז (2024)
קטגוריה:משתתפים איטלקים באולימפיאדת פריז (2024)
קטגוריה:איטלקים שנולדו ב-2002
Police Truck

"**Police Truck**" הוא שיר של להקת הפאנק רוק (Punk rock) האמריקאית דד קנדיז. השיר יצא לאור במקור במאי 1980 כבי-סייד של הסינגל "Holiday in Cambodia" ומאוחר יותר ביוני 1987 כרצועה הפותחת באלבום האוסף של הלהקה Give Me Convenience or Give Me Death.

השיר הוא התקפה סאטירית על מעשיהם של שני שוטרים ולוקח מבט בגוף ראשון מהרשויות עצמן. הוא נוצר בהשראת תקרית שהתרחשה באוקלנד בסוף שנות השבעים. הוא גם מתפקד באופן כללי יותר כהתקפה על שחיתות משטרתית של אותה תקופה.

"Police Truck" היה אחד השירים הפופולריים הראשונים של הקנדיז. השיר בנוי סביב מקצב רוק גלישה (בדומה לשירים שנשמעו בסינגלים אינסטרומנטליים מוקדמים כמו "Pipeline" של להקת Chantays), ומודגש על ידי מובילי הגיטרה המהדהדים של איסט ביי ריי והפזמון היורד "ride, ride, how we ride". "Police Truck", כמו רבים משירי הלהקה, משמש דוגמה ליכולת של Dead Kennedys לתאר תרחיש מטריד באמצעות מילים הומוריסטיות.

## בתרבות הפופולרית
השיר הופיע בפסקול של משחק הסקייטבורד הפופולרי Tony Hawk's Pro Skater, לאחר שקיבל רישיון מלהקת דד קנדיז לשעבר. רישיון זה עורר ביקורת מצד מעריצים רבים של דד קנדיז, שהשתמשו בו כדי לטעון כי איסט ביי ריי, קלאוס פלוריד וד.ה. פליגרו אינם מחויבים עוד לאמונות האנטי-תאגידיות של הלהקה, בניגוד לסולן ג'לו ביאפרה; עם זאת, אלטרנטיב טנטקלס נתנו אישור לשיר להופיע במשחק. ביאפרה מכחיש שזה קרה. השיר מופיע כגרסת כיסוי במשחק Guitar Hero Encore: Rocks the 80s עם מילים ששונו (המילה "drunks" בתחילת השיר מוחלפת ב-"punks", בעוד "ass" מוחלף ב-"butt", המילה "shit" מוחלף ב"stool" ו-"suck my dick" מוחלף ב-"take your pick"). שיר זה זמין גם יחד עם "California über alles" ו-"Holiday in Cambodia" עבור סדרת משחקי הווידאו Rock Band כתוכן להורדה.

בשנת 2021, להקת Punk Rock Karaoke והשחקן ויל ויטון כיסו את השיר.

## קישורים חיצוניים

## הערות שוליים

קטגוריה:שירי דד קנדיז
קטגוריה:שירים באנגלית
קטגוריה:שירים על אלימות משטרתית
קטגוריה:שירים על שוטרים
אנה-מריה וגנר

**אנה-מריה וגנר** (בגרמנית: **Anna-Maria Wagner**; נולדה ב-20 במאי 1998) היא ג'ודוקא גרמנית המתחרה בקטגוריית המשקל עד 78 ק"ג.

## ביוגרפיה וקריירה

אנה-מריה וגנר נולדה ברבנסבורג, גרמניה ובגיל שבע החלה להתאמן בג'ודו עבור המועדון המקומי, KJC רבנסבורג.

בשנת 2018, וגנר זכתה במדליית הארד באליפות אירופה אשר התקיימה בתל אביב, ישראל. בנוסף, היא התחרתה באליפויות העולם בין השנים 2017 ל-2019, אך במסגרת מהדורות אלה היא לא הצליחה להעפיל מהסיבוב השני.

באולימפיאדת טוקיו, היא זכתה במדליית הארד, לאחר שחלפה על פני יריבות כמו ענבר לניר ומיירה אגיאר. בנוסף, היא הוסיפה למאזן המדליות שלה גם מדליית ארד באולימפיאדה זו כאשר נבחרתה גברה על נבחרת הג'ודו ההולנדית במסגרת תחרות הנבחרות המעורבות.

בפברואר 2021, היא זכתה במדליית הזהב בגראנד סלאם תל אביב. ארבעה חודשים לאחר מכן, היא זכתה במדליית הזהב באליפות העולם 2021, שהתקיימה בבודפשט, הונגריה לאחר שניצחה בגמר את מדלן מלונגה הצרפתייה.

ב-27 באפריל 2024, היא סיימה כסגנית אלופת אירופה במסגרת אליפות אירופה, שהתקיימה בזאגרב, קרואטיה, זאת לאחר שהפסידה לאודרי צ'ומאו בגמר. ב-22 במאי, היא זכתה במדליית הזהב באליפות העולם, שהתקיימה באבו דאבי, איחוד האמירויות הערביות, לאחר שניצחה בגמר את אליצ'ה בלאנדי האיטלקייה.

ב-23 ביולי 2024, וגנר נבחרה לנושאת דגל המשלחת הגרמנית ביחד עם דניס שרדר לאולימפיאדת פריז (2024). באולימפיאדה זו, היא הגיעה לקרב על מדליית הארד דרך בית הניחומים, אך לא צלחה לזכות בה לאחר שהפסידה למא ג'נג'או הסינית.

ב-2 באפריל 2025, הודיעה וגנר כי תפרוש מג'ודו בסוף שנת 2025.

במסגרת תחרויות הגראנד סלאם והגראנד פרי זכתה במעל לעשרים מדליות.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא גרמנים
קטגוריה:אלופות עולם בג'ודו
קטגוריה:ג'ודוקא באולימפיאדת טוקיו (2020)
קטגוריה:ג'ודוקא באולימפיאדת פריז (2024)
קטגוריה:מדליסטים באולימפיאדת טוקיו (2020)
קטגוריה:ג'ודו: מדליסטים אולימפיים
קטגוריה:נושאי דגל גרמניה באולימפיאדה
קטגוריה:מדליסטים אולימפיים גרמנים
קטגוריה:גרמנים שנולדו ב-1996
Terraria

**טראריה** (באנגלית: **Terraria**) הוא משחק פעולה-הרפתקאות מז'אנר ארגז חול. המשחק פותח על ידי חברת Re-logic. כשיצא בשנת 2011, היה זמין רק לפלטפורמת ה-Windows, אך מאז השתכלל ונתמך על ידי פלטפורמות נוספות, לרבות Xbox, פלייסטיישן, נינטנדו סוויץ', מקינטוש ועוד.

## משחקיות
טראריה מתנהל בגרפיקה דו־ממדית מפוקסלת, בה לשחקן המשוטט בעולם יכולת לחצוב ולשבור בלוקים, ולהילחם באויבים וירטואליים אשר משובצים בנקודות שונות במפת העולם. כמו כן, על השחקן לעשות את אשר ביכולתו כדי להשיג חפצים, אשר יעזרו לו הדרגתית להתקדם בעלילה.

## פיתוח

חברת Re-logic החלה לעמול על פיתוח המשחק בינואר של שנת 2011, כאשר תשתית המשחק הייתה Microsoft XNA והקוד נכתב בשפת סי שארפ. בספטמבר של שנת 2012, הודיע אנדרו 'Redigit' ספינקס, שיתבצע 'פורט' אשר יאפשר למשתמשי Xbox 360 וכן פלייסטיישן 3 לשחק גם הם, בטראריה.

## קישורים חיצוניים

* 
* 

## הערות שוליים

קטגוריה:משחקי וידאו משנת 2011
קטגוריה:משחקי Xbox One
קטגוריה:משחקי Xbox 360
קטגוריה:משחקי Windows
קטגוריה:משחקי Wii U
קטגוריה:משחקי וידאו שפותחו בארצות הברית
קטגוריה:משחקי הישרדות ממוחשבים
קטגוריה:משחקי פלייסטיישן 4
קטגוריה:משחקי פלייסטיישן 3
קטגוריה:משחקי עולם פתוח ממוחשבים
קטגוריה:משחקי נינטנדו סוויץ'
קטגוריה:משחקי נינטנדו 3DS
קטגוריה:משחקי macOS
קטגוריה:משחקי iOS
קטגוריה:משחקי לינוקס
קטגוריה:משחקי אינדי
קטגוריה:משחקי סימולציית בנייה וניהול
קטגוריה:משחקי פעולה-הרפתקאות
קטגוריה:משחקי אנדרואיד
שבאב אל אהלי

**שבאב אל אהלי** (בערבית: **نادي شباب الأهلي**, תעתיק מדויק: **נאדי שבאב אלאהלי**) הוא מועדון כדורגל מקצועי של איחוד האמירויות הערביות בדובאי, המשחק בליגת העל של איחוד האמירויות הערביות. זהו אחד המועדונים המצליחים ביותר באיחוד האמירויות.

שבאב אל אהלי זכתה ב-9 אליפויות ליגה, שיא של 10 תוארי גביע הנשיא של איחוד האמירויות, 6 תוארי גביע על של איחוד האמירויות, 5 תוארי גביע ADIB, סופר קאפ אחד של האמירויות-מרוקו וליגה משולבת אחת. זכה בסך הכל ב-32 תארים, מה שהופך אותם לצוות השני הכי מצליח באיחוד האמירויות. והקבוצה המצליחה ביותר בדובאי. בדירוג האחרון של הפדרציה הבין-לאומית להיסטוריה וסטטיסטיקה של הכדורגל, שבאב אל אהלי הוא המועדון ה-7 הטוב באסיה ומדורג במקום ה-110 בעולם.

בשנת 2017, דובאי CSC ואל שבאב התמזגו בתוך Al Ahli FC והפכו את Shabab Al Ahli FC.

## קישורים חיצוניים
* 

## הערות שוליים

קטגוריה:קבוצות כדורגל מאיחוד האמירויות הערביות
קטגוריה:קבוצות כדורגל שהוקמו ב-1970
ספריית מורגן

**ספריית מורגן** (באנגלית: **Morgan Library & Museum**) היא ספריה ומוזיאון בשדרות מדיסון 225 פינת רחוב 36 בשכונת מורי היל ברובע מנהטן בניו יורק, ארצות הברית. המקום נפתח בשנת 1906 בתור ספריתו הפרטית של הבנקאי והמיליארדר אמריקאי ג'יי. פי. מורגן ובשנת 1924 פתח אותה בנו של מורגן, ג'ון פיירפונט מורגן ג'וניור, לשירות הציבור בהתאם לצוואת אביו. האמן הארי סידונס מובריי עיצב את התקרות בספרייה. בשנת 2006 עבר הבניין שיפוץ שהוסיף חלל גלריה, אולם הופעות וארכיון.

הספרייה והמוזיאון של מורגן מכילה כתבי יד מאויירים, כתבי יד מקוריים של מחברים, ספרים, תווי מוזיקה, אוספים של רישומים, תצלומים, ציורים, מפות וחפצים אחרים. בין היתר נמצאים באוסף כתב היד של היצירה והחתימה המקוריים של סימפוניה מס' 35 של מוצרט, תנ"ך מורגן וכתבי יד של אדגר אלן פו, פרנסיס בייקון, אלכסנדר פופ, צ'ארלס דיקנס, אמיל זולה, ויקטור הוגו ואחד מההדפסים המקוריים של הכרזת העצמאות של ארצות הברית. כיום מוסד זה מחזיק ביותר מ-350,000 פריטים. בשנת 2024 נתגלה בספרייה ואלס קצר בלה מינור לפסנתר מאת המלחין שופן.

## קישורים חיצוניים

קטגוריה:ניו יורק: מבנים
קטגוריה:ניו יורק: תרבות
קטגוריה:מנהטן: מבנים
ניו יורק
דניאל אייך

**דניאל אייך** (באנגלית: **Daniel Eich**; נולד ב-2 באפריל 2000) הוא ג'ודוקא שווייצרי המתחרה בקטגוריית המשקל עד 100 ק"ג.

## קריירה

אייך החל את הקריירה שלו בענף הג'ודו בשנת 2006.

ב-1 במאי 2022, אייך זכה במדליית הארד באליפות אירופה אשר התקיימה בסופיה, בולגריה, זאת לאחר שניצח בקרב על המדליה את אלמר גסימוב האזרי.

באולימפיאדת פריז 2024 אייך סיים במקום החמישי לאחר שכשל בניסיונו לזכות במדליית הארד דרך בית הניחומים לאחר שהפסיד בקרב על מדליה זו לפיטר פלצ'יק. בדרך לקרב על המדליה, הוא גבר על יריבים כמו שאדי אל-נחאס הקנדי וניקולוז שראזאדישווילי הספרדי.

## קישורים חיצוניים

## הערות שוליים

קטגוריה:ג'ודוקא באולימפיאדת פריז (2024)
קטגוריה:שווייצרים שנולדו ב-2000
שמואל ויינר

ד"ר **שמואל ויינר** (בהונגרית: **Weiner Sámuel**; בודפשט, 1 באפריל 1874 – בודפשט, 14 בדצמבר 1944) היה מנהל כללי של חברות טחנות קמח יהודי-הונגרי, מומחה ברמה לאומית בהונגריה לתעשיית טחנות התבואות. יועץ בורסה וניירות ערך וחבר דירקטוריון במספר חברות שקשורות לתעשיית הטחנות ברחבי הונגריה, מי שהיה המייסד וסגן הנשיא של איגוד הסבלים והמדריכי טיולים של מלונות בהונגריה, אביו של האדריכל והפרופסור באוניברסיטה טיבור ויינר.
## קורות חייו
שמואל ויינר נולד במשפחה יהודית כבנם של שאלאמון (שלמה) ויינר ושל פאני רֶכניץ. את לימודיו לרבות דוקטורט השלים באוניברסיטת בודפשט (שמה היום אוניברסיטת אטווש לוראנד). בסיום לימודיו עבד כפקיד בחברות סחר בתבואות. ב-1895 הצטרף ל"תחנות קיטור מאוחדות הונגריה" (Hungária Egyesült Gőzmalmi Rt), והפך למנהל העסקים שלה ב-1922. בין השנים 1924–1941 היה המנהל הכללי של החברה. בסוף 1944 נרצח על ידי בריוני מפלגת צלב החץ.

קברו נמצא בבית הקברות היהודי ברחוב קוזמה (3C-1-9).

## משפחתו
אשתו הייתה אולגה הירשפלד (1879–1918), בתם של שאמו הירשפלד ושל מריה פישר, איתה התחתן ב-11 בנובמבר 1902 בטרזווארוש, בודפשט.

הילדים שלו
* אאוגניה ויינר (1903–?). בעלה היה דז'ה שלאי (שלזינגר) (1892–?) סיטונאי
* ארז'בט ויינר (1905–?). בעלה היה פטר איגנץ מיקשה לנדאואר (1902–?) מנהל המפעל.
* טיבור ויינר (1906–1965) אדריכל, פרופסור באוניברסיטה.

[שמאל|ממוזער|273x273 פיקסלים| קברו של שמואל ויינר, מומחה לתעשיית טחנות הקמח, ב[בודפשט. בית הקברות היהודי ברחוב קוזמה: 3C-1-9.]]

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994 .ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* A magyar társadalom lexikonja. Budapest: Magyar Társadalom Lexikonja Kiadóvállalat. 1930. (לקסיקון חברתי הונגרי)
* מי זה מי? לקסיקון אנשים בני זמננו. בודפשט, ביתא לספרות, (1937).
* Új magyar életrajzi lexikon VI. (לקסיקון ביוגרפי חדש) 

## קישורים חיצוניים

* תמונותיו באתר Omnia
* שמואל ויינר באתר Arcanum
* חנוכת מצבתו בבית הקברות היהודי
* לוחית ברונזה עם דיוקנו של ד"ר שמואל ויינר (1938) שעוצבה על ידי אמן המדליות אישטוואן צ'ילאג
## הערות שוליים

קטגוריה:אנשי עסקים יהודים הונגרים
קטגוריה:תעשיינים יהודים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:בודפשט: אישים
קטגוריה:נספי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1944
איראקלי צרתלי

**איראקְלי צֶרֶתֶלי** (בגאורגית: **ირაკლი წერეთელი**; 2 בדצמבר 1881 – 20 במאי 1959) היה פוליטיקאי גאורגי ודובר מוביל של המפלגה הגאורגית הסוציאל-דמוקרטית ומאוחר יותר של מפלגת הפועלים הסוציאל-דמוקרטית הרוסית בתקופת המהפכה הרוסית.
## ביוגרפיה
צרתלי נולד וגדל בגאורגיה, שהייתה אז חלק מהאימפריה הרוסית. הוא נבחר לדומה הממלכתית של האימפריה הרוסית בשנת 1907, שם זכה לתהילה בזכות נאומיו. זמן קצר לאחר כניסתו לדומה נעצר והואשם בקשירת קשר להפלת הממשלה הצארית, והוגלה לסיביר. הוא פיתח את רעיון "ההתגוננות המהפכנית", של מלחמת הגנה שאפשרה רק הגנה על טריטוריה, וטען שהיא לא מנוצלת. לאחר מהפכת פברואר תפס תפקיד מוביל בסובייט פטרוגרד והחל לשמש כשר הדואר והטלגרף של ממשלת המעבר הרוסית, ולזמן קצר כיהן כשר הפנים.

לאחר שהבולשביקים תפסו את השלטון במהפכת אוקטובר חזר צרתלי לגאורגיה. הוא שימש ציר בוועידת השלום בפריז, שם פעל למען הכרה בין-לאומית וסיוע לרפובליקה הדמוקרטית של גאורגיה; סיוע משמעותי נכשל ברובו לפני פלישת הצבא האדום לגאורגיה ב-1921. צרתלי התרחק יותר ויותר מהמנשביקים הגאורגים, שאימצו בהדרגה עמדות לאומניות יותר. הוא בילה את שארית חייו בגלות, בעיקר בצרפת, עבד עם ארגונים סוציאליסטיים וכתב על כך. 

הוא מת ממחלת הסרטן בניו יורק ב-1959.

## קישורים חיצוניים

* 
* 

## ביאורים

## הערות שוליים

קטגוריה:הרפובליקה הדמוקרטית של גאורגיה
קטגוריה:דיפלומטים גאורגים
קטגוריה:עיתונאים גאורגים
קטגוריה:שרי ממשלת גאורגיה
קטגוריה:מנשביקים
קטגוריה:ילידי 1881
קטגוריה:נפטרים ב-1959
התבנית היסודית הראשונה

בגאומטריה דיפרנציאלית, **התבנית היסודית הראשונה** היא תבנית דיפרנציאלית ריבועית המתקבלת מהמכפלה הפנימית על המרחב המשיק למשטח במרחב אוקלידי תלת-ממדי אשר מושרית מן המכפלה הסקלרית ב-**R**3. היא מאפשרת את חישוב העקמומיות ותכונות מטריות אחרות של המשטח כמו אורכים ושטחים באופן עקבי עם המרחב בו המשטח משוכן. התבנית היסודית הראשונה מסומנת בדרך כלל על ידי האות הרומאית **I**,\mathrm{I}(x,y)= \langle x,y \rangle

## הגדרה
יהי *X*(*u*, *v*) משטח בהצגה פרמטרית, כאשר *u* ו-*v* הן קואורדינטות המוגדרות על המשטח. יהי *r*(*u*, *v*) וקטור מן הראשית לנקודה עליו. הביטוי:
:d\mathbf{r} =\mathbf{r_u}du+\mathbf{r_v}dv 

הוא הדיפרנציאל של הווקטור *r* כאשר השינוי בו נעשה בכיוון העתק המוגדר על ידי היחס du:dv, ושבמסגרתו זזים נקודה *M* לנקודה קרובה באופן אינפיניטסימלי **M''.
העלאה בריבוע של הביטוי הדיפרנציאלי הליניארי לעיל מאפשרת לבטא את אלמנט האורך ''ds'' במונחי [[נגזרת חלקית|הנגזרות החלקיות]] <math>\mathbf{r_u},\mathbf{r_v}</math>:

: <math>\mathrm{I} = ds^2 = d\mathbf{r}^2= \mathbf{r_u^2}du^2+2\mathbf{r_ur_v}dudv + \mathbf{r_v^2}dv^2 </math>

וביטוי זה מכונה **התבנית היסודית הראשונה*' של המשטח. המקדמים בתבנית היסודית הראשונה בדרך כלל מסומנים באותיות <math>E,F,G</math> כאשר:

: <math>E = \mathbf{r_u^2}, F = \mathbf{r_ur_v}, G = \mathbf{r_v^2}</math>

== תכונות ==

מכיוון שהתבנית היסודית הראשונה היא תבנית ריבועית המייצגת אלמנט מרחק, על פי הגדרה היא מוכרחה להיות חיובית לחלוטין, ולכן ה[[דטרמיננטה]] של המטריצה המייצגת שלה חיובית: <math>EG-F^2>0</math>.

הצורה של מקדמי התבנית היסודית הראשונה תלויה באופן בחירת מערכת הקואורדינטות (*u,v*) עמה מציגים את המשטח פרמטרית. היא מקבלת את הצורה האורתוגונלית הבאה כאשר קווים שווי - *u* חותכים בכל מקום קווים שווי - *v* בזוויות ישרות (קואורדינטות אורתוגונליות):

: <math>E(u,v)du^2+G(u,v)dv^2</math>

לדוגמה, בחירה של מערכת [[קו אורך|קווי אורך]] (*u*) ו[[קו רוחב|קווי רוחב]] (*v*) על ה[[ספירה (גאומטריה)|ספירה]] <math>\mathbb{S}^2</math> היא הצגה פרמטרית אורתוגונלית, ומקדמי התבנית היסודית הראשונה מקבלים במקרה זה את הצורה <math>E(u,v)=\mathbb{sin}^2v, G(u,v) = 1</math>. עם זאת, לא לכל משטח ניתן להגדיר מערכת קואורדינטות אורתוגונליות גלובלית (המכסה את כולו) ולכן לא ניתן תמיד להימנע מצורות סבוכות יותר של מקדמי התבנית.

== סימון נוסף ==
התבנית היסודית הראשונה לעיתים קרובות נכתבת בסימון המודרני של [[גאומטריה רימנית|הטנזור המטרי]]. בסימון זה, המקדמים נכתבים כ-*gij*:

:<math display="block"> \left(g_{ij}\right) = \begin{pmatrix}
g_{11} & g_{12} \\
g_{21} & g_{22}
\end{pmatrix} =\begin{pmatrix}
E & F \\
F & G
\end{pmatrix}</math>

רכיבי הטנזור הזה מחושבים דרך המכפלה הסקלרית של וקטורים משיקים *X*<sub>1</sub> ו-*X*<sub>2</sub>:
:<math display="block">g_{ij} = \langle X_i, X_j \rangle </math>

בעבור <math>i=1,2\ j = 1,2</math>.

== עקמומיות גאוס ==
[[עקמומיות גאוס]] של משטח נתונה על ידי:
<math display="block"> K = \frac{\det \mathrm{I\!I}_p}{\det \mathrm{I}_p} = \frac{ LN-M^2}{EG-F^2 }, </math>

כאשר *L,M,N* הם מקדמי [[התבנית היסודית השנייה]].

ה[[תיאורמה אגרגיום]] של [[קרל פרידריך גאוס|גאוס]] קובע שעקמומיות גאוס של משטח ניתנת לביטוי באמצעות מקדמי התבנית היסודית הראשונה ונגזרותיהם החלקיות, כך ש-*K'' היא למעשה שמורה פנימית של המשטח.

## ראו גם
* מטריקה רימנית

## קישורים חיצוניים
* 

קטגוריה:גאומטריה דיפרנציאלית
עונת 2024/2025 בליגה הצפון אירופית

**עונת 2024/2025** בליגה הצפון אירופית היא העונה ה-4 של תחרות אירופית זו לקבוצות כדורסל.

## שיטת המשחקים
18 קבוצות המחלוקות ל-2 בתים, בכל בית 9 קבוצות המשחקות 16 משחקים, 2 כנגד כל יריבה בבית, לאחר שני סבבים 4 הראשונות מכל בית מעפילות לשלב הפלייאוף, רבע גמר בשיטת הטוב מ-2 בו הקבוצה ה-1 מבית א' פוגשת את ה-4 מבית ב' וכן הלאה. ולאחר מכן טורניר פיינל פור.

### בית א

### בית ב

## רבע הגמר

## פיינל פור

קטגוריה:תחרויות כדורסל באירופה
קטגוריה:תחרויות כדורסל ב-2024
קטגוריה:תחרויות כדורסל ב-2025